**LANGŲ, DURŲ KEITIMO IR ANGOKRAŠČIŲ APDAILOS DARBŲ VIEŠOJO PIRKIMO – PARDAVIMO SUTARTIS NR. D-**

2025 m. mėn. \_\_\_\_\_ d.

Vilnius

**Priėmimo ir integracijos agentūra***,* atstovaujama direktoriaus Gedimino Pociaus, veikiančio pagal įstaigos nuostatus (toliau – Užsakovas), ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujama (-as) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, veikiančio (-ios) pagal\_\_\_\_\_\_\_\_\_\_\_\_\_\_\_\_\_(toliau – Rangovas), toliau kartu šioje Darbų viešojo pirkimo – pardavimo sutartyje vadinami Šalimis, o kiekvienas atskirai – Šalimi, projekto „Priėmimo infrastruktūros tobulinimas ir plėtra PMIF-1.01-V-02-04“ rėmuose, vadovaudamiesi viešojo pirkimo „Langų, durų keitimo ir angokraščių apdailos darbai“ [*įrašomas pirkimo Nr.* ] dokumentais ir Rangovo pasiūlymu, sudarė šią Darbų viešojo pirkimo – pardavimo sutartį, toliau vadinamą Sutartimi, ir susitarė dėl toliau išvardintų sąlygų.

1. **Sutarties dalykas**
   1. Šia Sutartimi Rangovas įsipareigoja per Sutartyje nustatytą terminą atlikti ir perduoti langų, durų keitimo ir angokraščių apdailos darbus(toliau – Darbai), o Užsakovas įsipareigoja sudaryti Rangovui būtinas sąlygas Darbams atlikti ir Sutartyje numatyta tvarka priimti Darbų rezultatą bei sumokėti Rangovui Sutarties kainą, šioje Sutartyje numatytomis sąlygomis ir tvarka.
   2. Pirkimo objekto kodas pagal BVPŽ – 45421130-4.
   3. Pagrindiniai reikalavimai Darbų atlikimui nurodyti Sutarties priede Nr. 1 „Techninė specifikacija“ ir priede Nr. 2 „Darbų kiekių žiniaraštis“.
   4. Darbų atlikimo vieta: A. Jaroševičiaus g. 10 B, Vilnius (toliau – Darbų atlikimo vieta).
   5. Darbai turi būti atlikti per 90 dienų nuo Sutarties pasirašymo dienos.

**2. Bendrosios nuostatos**

2.1. Šaliųteisių ir pareigų pagrindas yra Sutartis,Lietuvos Respublikos įstatymai, poįstatyminiai teisės aktai, statybos techniniai reglamentai ir kiti normatyviniai dokumentai.

2.2. Darbų kiekio žiniaraštyje numatyti Darbų bei Darbams naudojamų medžiagų (toliau – medžiagos) kiekiai yra orientaciniai. Atsakomybė už Darbų bei medžiagų kiekius, neįvardintus pateiktame pasiūlyme, kuriuos Rangovas privalėjo numatyti pagal Pirkimo sąlygas, tačiau jų nenumatė, arba numatė jų neteisingą kiekį, tenka Rangovui. Papildomas apmokėjimas už tokias medžiagas ar Darbus nenumatytas, todėl Rangovas juos privalės atlikti savo sąskaita.

**3. Sutarties kaina ir apmokėjimas**

* 1. Šalių susitarimu nustatyta fiksuota Sutarties kaina yra \_\_\_\_\_\_\_\_\_\_\_\_\_ Eur [*skaičiais ir žodžiais*] ir PVM \_\_\_\_\_\_\_\_\_\_\_\_\_\_ Eur [*skaičiais ir žodžiais*], kaina iš viso su PVM yra \_\_\_\_\_\_\_\_\_\_\_\_\_\_\_\_\_ Eur [*skaičiais ir žodžiais*].
  2. Už šią kainą Rangovas įsipareigoja atlikti Darbus, numatytus Sutarties 1.1. punkte, Sutarties priede Nr. 1 „Techninė specifikacija“ ir priede Nr. 2 „Darbų kiekių žiniaraštis“. Į Sutarties kainą įeina medžiagų, įrenginių, instrumentų, būtinų Darbams atlikti ir darbo jėgos kaina, visi mokesčiai, draudimo, transportavimo ir visos kitos, pagal Lietuvos Respublikos įstatymus ir kitus teisės aktus bei šią Sutartį Rangovui priklausančios išlaidos.
  3. Jeigu, siekiant laiku ir tinkamai įvykdyti Sutartį, reikia atlikti papildomus Darbus, kurių Rangovas nenumatė, sudarant šią Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos darbus Rangovas atlieka savo sąskaita.
  4. Apmokama Rangovui už tinkamai atliktą Darbą, pateikus mokėjimo dokumentus ir tik tada, kai Užsakovas ir Rangovas pasirašo Darbų perdavimo–priėmimo aktą bei Rangovas būna ištaisęs, jei nustatyta, visus smulkius defektus ir nebaigtus Darbus, įvardintus Darbų perdavimo–priėmimo metu.
  5. Vykdant sutartį, PVM sąskaitos faktūros, sąskaitos faktūros, kreditiniai ir debetiniai dokumentai, avansinės sąskaitos ir kiti atsiskaitymo dokumentai bus teikiami naudojant informacinę sistemą „SABIS“.
  6. Mokėjimai atliekami eurais tokia tvarka:

3.6.1. Atsiskaitymai atliekami pagal Rangovo tinkamai surašytą, Užsakovui pateiktą ir Užsakovo patvirtintą PVM sąskaitą faktūrą bei pasirašytą Darbų perdavimo–priėmimo aktą, ne vėliau kaip per 30 (trisdešimt) kalendorinių dienų nuo PVM sąskaitos - faktūros gavimo dienos.

3.7. Užsakovas už atliktus darbus atsiskaito mokėjimo pavedimu į Rangovo nurodytą banko sąskaitą. Apmokėjimas laikomas įvykdytu, kai pinigai patenka į Rangovo nurodytą sąskaitą.

3.8. Sutartyje nustatyta Sutarties kaina per visą Sutarties galiojimo laikotarpį nebus keičiama, t.y., nei pasikeitus kainų lygiui, nei mokesčiams (išskyrus PVM). Pasikeitus Darbams taikomam PVM tarifui (įsigaliojus tą patvirtinantiems Lietuvos Respublikos teisės aktams), Sutartyje nustatyta Darbų kaina perskaičiuojama tokia tvarka: kaina EUR be PVM nekeičiama, o prie jos pridedamas naujas PVM tarifas. Kainos perskaičiavimas įforminamas Šalims pasirašius papildomą susitarimą prie Sutarties. Naujas PVM tarifas taikomas po Sutarties kainos perskaičiavimo atliktiems Darbams.

1. **Šalių teisės ir pareigos**
   1. **Užsakovo teisės ir pareigos**:

4.1.1. Užsakovas įsipareigoja užtikrinti Rangovui galimybę laisvai ir saugiai patekti į Darbų atlikimo vietą per visą Sutarties galiojimo laiką.

* + 1. Užsakovas privalo suteikti Rangovui visą turimą informaciją ir (arba) dokumentus, kurie reikalingi šiai Sutarčiai vykdyti. Sutartį įvykdžius, Užsakovo reikalavimu visi dokumentai grąžinami Užsakovui. Dokumentų perdavimas įforminamas raštu.
    2. Užsakovas įsipareigoja bendradarbiauti su Rangovu parenkant medžiagas, gaminius bei vykdant Darbus.
    3. Užsakovas turi teisę kontroliuoti tiekiamų Darbų atlikimo metu naudojamų medžiagų kokybę ir prižiūrėti, kad atliekamų Darbų atlikimo eiga ir įrangos naudojimas atitiktų techninės specifikacijos, kokybės reikalavimus.
    4. Užsakovas turi teisę reikalauti, kad Rangovas Darbus vykdytų vadovaudamasis galiojančių Lietuvos Respublikoje higienos normų reikalavimais, Statybos techniniais reglamentais, Statybos įstatymu bei kitais teisės aktais. Jeigu Rangovas nesilaiko šių reikalavimų ir (ar) Rangovo prisiimtų įsipareigojimų, Užsakovas turi teisę raštu reikalauti šalinti trūkumus, taip pat nemokėti už netinkamai atliktą Darbą arba pašalinti trūkumus trečiųjų asmenų pagalba Rangovo sąskaita.
    5. Užsakovas įsipareigoja pasirašyti Darbų priėmimo – perdavimo aktą, jei Rangovas tinkamai, laikydamasis Sutartyje nustatytų reikalavimų, atliko šios Sutarties 1.1 punkte nurodytus Darbus.
    6. Užsakovas įsipareigoja apmokėti už tinkamai atliktus Darbus Sutartyje aptartomis sąlygomis ir tvarka.
  1. **Rangovo teisės ir pareigos:**
     1. Rangovas įsipareigoja tinkamai vykdyti bei laiku užbaigti Darbus pagal Sutarties ir Pasiūlymo, sąlygas už ne didesnę nei šioje Sutartyje nurodytą kainą, savo rizika bei pajėgumais kaip įmanoma rūpestingiau bei efektyviau atlikti Darbus pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias ir nepažeisdamas galiojančių Lietuvos Respublikos teisės aktų.
     2. Rangovas įsipareigoja nustatytu laiku pradėti, kokybiškai atlikti, užbaigti ir perduoti Užsakovui visus Sutartyje nurodytus Darbus ir esant poreikiui ištaisyti defektus, nustatytus iki Darbų perdavimo Užsakovui ir (ar) per garantinį laikotarpį.
     3. Jeigu Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas Užsakovui įsipareigoja, kad pirkimo sutartį vykdys tik tokią teisę turintys asmenys.
     4. Rangovas privalo savo sąskaita apsirūpinti medžiagomis, visais prietaisais, įrengimais, instrumentais, taip pat kvalifikuotais darbuotojais, kurie reikalingi Darbų atlikimui.
     5. Rangovas privalo Darbų vykdymui pateikti naujas ir kokybiškas, Lietuvos Respublikos įstatymais nustatyta tvarka sertifikuotas medžiagas, dirbinius, gaminius ir įrengimus.
     6. Rangovas yra atsakingas už Subrangovo, jo įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.
     7. Rangovas yra atsakingas už visus savo veiklos veiksmus ir statybos darbų metodų tinkamumą, patikimumą bei darbų saugą, priešgaisrinę saugą visu Darbų vykdymo laikotarpiu.
     8. Rangovas privalo apsaugoti Užsakovo turtą nuo nuostolių, apgadinimo ar sunaikinimo, galinčių atsirasti dėl Rangovo veiksmų. Rangovas, vykdydamas Darbus, turi imtis visų būtinų atsargumo priemonių, kad Rangovo įrenginiai ir personalas būtų tik darbų atlikimo vietoje ar kitose patalpose/vietose, kurias Užsakovas suteikia Rangovui persirengimui, sandėliavimui ar administracinėms reikmėms.
     9. Vykdydamas Darbus, Rangovas privalo:
        1. savo sąskaita iš darbų atlikimo vietos pašalinti visas statybines atliekas ir šiukšles;
        2. po rangos darbų Rangovas savo sąskaita privalo išvalyti visas suremontuotas patalpas nuo dulkių ir ttt. bei perduoti patalpas paruoštas pilnam eksploatavimui.
        3. sandėliuoti arba išvežti perteklines medžiagas ir nereikalingus Rangovo įrenginius;
        4. valyti ir prižiūrėti patekimo į darbų atlikimo vietą kelius, koridorius, laiptines ir aplinką nuo šiukšlių, dulkių ar kitų teršalų. Darbų atlikimo vieta turi būti paženklinta įspėjamaisiais ženklais ir nekelti pavojaus Užsakovo personalui ir tretiesiems asmenims.
     10. Laiku ir tinkamai informuoti Užsakovą apie pristatytas medžiagas ar atliktus Darbus bei pateikti Užsakovui atliktų Darbų perdavimo-priėmimo aktus.
     11. Savo lėšomis atlikti Darbų garantinį aptarnavimą (reikiamų medžiagų nupirkimą, pakeitimą ir pan.) bei teikti konsultacijas Užsakovui su Darbais susijusiais klausimais viso garantinio laikotarpio metu.
     12. Darbų priėmimo – perdavimo ar garantinio laikotarpio metu, nustačius Darbų kokybės trūkumus – savo sąskaita pašalinti nurodytus trūkumus ne vėliau kaip per 3 (tris) darbo dienas nuo Užsakovo pranešimo Rangovui pateikimo telefonu arba elektroniniu paštu dienos.
     13. Rangovas privalo atlyginti nuostolius ir apsaugoti Užsakovą nuo visų pretenzijų, kompensacijų, susijusių su:

4.2.15.1.bet kurio asmens sužalojimu, negalavimu, liga ar mirtimi, kylančius arba atsiradusius dėl Rangovo veiksmų, vykdant Darbus ir/ar taisant defektus Darbų vykdymo metu;

4.2.15.2.bet kurios nuosavybės (kitos nei Darbai) nuostoliais, praradimais, susijusiais arba atsiradusiais dėl Rangovo arba jo personalo veiksmų, aplaidumo, tyčinio veiksmo ar neveikimo ar Sutarties pažeidimo.

* + 1. Vykdyti visus teisėtus ir neprieštaraujančius Sutarties nuostatoms raštiškus Užsakovo nurodymus.
    2. Nedelsiant informuoti Užsakovą apie bet kokias kliūtis, trukdančias vykdyti Sutartį, ir imtis visų įmanomų priemonių toms kliūtims pašalinti.

1. **Darbų atlikimas ir perdavimas**
   1. Rangovas privalo vykdyti Darbus, laikydamasis šios Sutarties, Lietuvos Respublikos įstatymų ir kitų norminių aktų nuostatų. Darbai apima reikalingų leidimų ir licencijų gavimą, reikalingos vykdomosios dokumentacijos įforminimą ir jos perdavimą Užsakovui.
   2. Garantinio laikotarpio įsipareigojimams užtikrinti Rangovas pateikia atitinkamą garantinį raštą. Šis raštas turi būti perduodamas kartu su darbų priėmimo-perdavimo aktu.
   3. Darbai laikomi baigtais, kai Rangovas Darbų perdavimo-priėmimo aktu perduoda Darbus, o Užsakovas juos priima. Užsakovas per 5 (penkias) darbo dienas nuo dokumento apie atliktus Darbus gavimo dienos priima Darbus ir pasirašo pateiktą aktą, tuo pačiu terminu grąžindamas jį Rangovui, arba tuo pačiu terminu priima neginčijamą atliktų Darbų dalį ir pareiškia raštu Sutarties nuostatomis pagrįstas pretenzijas dėl netinkamo Darbų atlikimo.
2. **Atsakomybė ir garantiniai įsipareigojimai**
   1. Rangovas užtikrina, kad per visą garantinį laiką atlikti Darbai atitiks normatyvinių dokumentų ir šios Sutarties nustatytus reikalavimus bei rodiklius.
   2. Užsakovas, nustatęs Darbų trūkumus ar kitokius nukrypimus nuo Sutarties po Darbų perdavimo–priėmimo, privalo apie juos raštu pranešti Rangovui.
   3. Rangovas įsipareigoja per Užsakovo nustatytą protingą terminą pašalinti nustatytus trūkumus savo sąskaita. Garantinis terminas sustabdomas tiek laiko, kiek objektas negalėjo būti naudojamas dėl nustatytų trūkumų, už kuriuos atsako Rangovas.
   4. Rangovui pažeidus Sutartinius įsipareigojimus ar neištaisius nustatytų trūkumų per Užsakovo nustatytą protingą terminą, Rangovas privalo sumokėti, dėl Sutarties netinkamo įvykdymo nustatytą 6000,00 Eur (šešių tūkstančių eurų 0 ct) vienkartinę baudą. Rangovas sumokėjęs nustatytą vienkartinę baudą, nėra atleidžiamas nuo tolimesnio Sutarties vykdymo ir/ar delspinigių sumokėjimo ir/ar nuostolių atlyginimo. Nustatytos vienkartinės baudos suma gali būti išskaitoma iš Rangovui mokėtinų sumų.
   5. Garantijos terminas pradedamas skaičiuoti nuo Darbų priėmimo–perdavimo akto pasirašymo momento ir yra: 5 (penkeri) metai.
   6. Rangovas garantinio laikotarpio metu privalo, atlikti visus trūkumų šalinimo arba žalos ištaisymo Darbus. Rangovas privalo Darbus atlikti savo sąskaita ir rizika, jeigu tie Darbai susiję su Sutarties sąlygų neatitinkančių medžiagų naudojimu, netinkama atliktų Darbų kokybe arba bet kurio sutartinio Rangovo įsipareigojimo neįvykdymu.
   7. Jeigu Rangovas vėluoja užbaigti Darbus Sutartyje nustatytais terminais, Užsakovas turi teisę be oficialaus įspėjimo pradėti skaičiuoti 0,02 % (dvi šimtosios procento dalys) dydžio delspinigius nuo Sutarties kainos už kiekvieną termino praleidimo dieną, neviršijant 5 % (penkių procentų) bendros Sutarties kainos (su PVM).
   8. Jei apskaičiuoti delspinigiai viršija 5 % (penkis procentus)bendros Sutartieskainos (su PVM), Užsakovas, prieš tai raštu įspėjęs Rangovą, gali:
      1. išskaičiuoti delspinigių sumą iš Rangovui mokėtinų sumų;
      2. toliau skaičiuoti delspinigius;
      3. vienašališkai nutraukti Sutartį.
   9. Užsakovui laiku nesumokėjus už laiku ir tinkamai atliktus Darbus, Rangovui pareikalavus, Užsakovas už kiekvieną uždelstą dieną turi sumokėti Rangovui 0,02 % dydžio delspinigius nuo laiku nesumokėtos sumos.
   10. Delspinigiai gali būti išskaičiuojami iš Rangovui pagal Sutartį mokėtinų sumų.
   11. Delspinigių sumokėjimas neatleidžia Šalies nuo pareigos vykdyti šia Sutartimi prisiimtus įsipareigojimus.

**7. Nenugalima jėga**

7.1. Nė viena Šalis nėra laikoma pažeidusia šią Sutartį arba nevykdančia savo įsipareigojimų pagal šią Sutartį, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos. Nenugalimos jėgos (force majeure) aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (1996 m. liepos 15 d. Lietuvos Respublikos Vyriausybės nutarimas Nr. 840 “ Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo”).

1. **Ginčų sprendimo tvarka**
   1. Sutartis aiškinama, visi joje neaptarti klausimai ir visi ginčai, kylantys iš Sutarties ar su ja susiję, sprendžiami remiantis Lietuvos Respublikos teise.
   2. Visi ginčai, kylantys iš Sutarties ar su ja susiję, sprendžiami derybų būdu. Jei Šalims nepavyksta išspręsti ginčo derybų būdu, ginčas sprendžiamas kompetentingame Lietuvos Respublikos teisme. Teritorinis teismingumas nustatomas pagal Užsakovo buveinės vietą.
2. **Sutarties keitimas**
   1. Pirkimo sutartis jos galiojimo laikotarpiu gali būti keičiama neatliekant naujos pirkimo procedūros, kai yra bent vienas iš šių atvejų:
      1. kai pakeitimas iš anksto buvo aiškiai, tiksliai ir nedviprasmiškai suformuluotas pirkimo dokumentuose;
      2. kai prireikia iš to paties Rangovo, pirkti papildomų darbų, paslaugų ar prekių, kurių nebuvo įtraukta į pirminį pirkimą;
      3. kai pakeitimo būtinybė atsirado dėl aplinkybių, kurių protingas ir apdairus Užsakovas negalėjo numatyti;
      4. kai pirkimo sutarties šalis, su kuria Užsakovas sudarė sutartį, pakeičiama nauja sutarties šalimi, jeigu iš anksto, nedviprasmiškai tai buvo numatyta pirkimo dokumentuose, arba dėl pradinio Rangovo reorganizavimo, likvidavimo, restruktūrizavimo ar bankroto procedūros naujas Rangovas, atitinkantis pirkimo dokumentuose nustatytus kvalifikacinius reikalavimus, visiškai arba iš dalies perima pradinio Rangovo teises ir pareigas;
      5. kai pakeitimas, neatsižvelgiant į jo vertę, nėra esminis, kaip nustatyta Lietuvos Respublikos Viešųjų pirkimų įstatymo (Toliau-VPĮ) 89 straipsnio 4 dalyje.
   2. Pirkimo sutartis gali būti keičiama, nors ir nėra 9.1 punkte nurodytų aplinkybių, jei pakeitimu iš esmės nepakeičiamas pirkimo sutarties pobūdis, pakeitimų vertė neviršija 10 procentų pradinės pirkimo vertės ir bendra atskirų pakeitimų vertė neviršija atitinkamų tarptautinio pirkimo vertės ribų, nurodytų VPĮ 4 straipsnio 1 dalyje;
   3. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
   4. Jeigu pirkimo sutarties pakeitimas atliekamas kitais negu nurodyta atvejais, tokiam pakeitimui atlikti turi būti atliekama nauja pirkimo procedūra pagal VPĮ reikalavimus.
3. **Sutarties nutraukimas** 
   1. Sutartis gali būti nutraukta bet kuriuo metu bendru Sutarties Šalių susitarimu arba vienos iš Šalių iniciatyva, jei:
      1. kita Šalis bankrutuoja arba yra likviduojama, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
      2. keičiasi kitos Šalies organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
      3. kita Šalis nevykdo ar netinkamai vykdo savo sutartinius įsipareigojimus.
   2. Užsakovas gali vienašališkai nutraukti pirkimo sutartį, ar sutartį, kuria keičiama pirkimo sutartis, jeigu:
      1. paaiškėjo, kad pirkimo sutartis buvo pakeista pažeidžiant šios Sutarties 9 skyriaus nuostatas;
      2. paaiškėjo, kad Rangovas, su kuriuo sudaryta pirkimo sutartis, turėjo būti pašalintas iš pirkimo procedūros kadangi yra nuteistas už šią nusikalstamą veiką: dalyvavimą nusikalstamame susivienijime, jo organizavimą ar vadovavimą jam, kyšininkavimą, prekybą poveikiu, papirkimą, sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, nusikalstamą bankrotą, teroristinį ir su teroristine veikla susijusį nusikaltimą, nusikalstamu būdu gauto turto legalizavimą,  prekybą žmonėmis, vaiko pirkimą arba pardavimą, kitos valstybės tiekėjo atliktą nusikaltimą;
      3. paaiškėjo, kad su Rangovu neturėjo būti sudaryta pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
      4. kai padarytas pirkimo sutarties pakeitimas jos galiojimo laikotarpiu laikomas esminiu, tai yra, pakeitimu nustatoma nauja sąlyga, kurią įtraukus į pradinį pirkimą būtų galima priimti kitų kandidatų paraiškų, dalyvių pasiūlymų ar pirkimas sudomintų daugiau rangovų, arba dėl pakeitimo ekonominė pirkimo sutarties pusiausvyra pasikeičia Rangovo, su kuriuo sudaryta ši sutartis, naudai taip, kaip nebuvo aptarta pradinėje sutartyje, arba dėl pakeitimo labai padidėja pirkimo sutarties apimtis, arba, kai Rangovą, su kuriuo sudaryta pirkimo sutartis, pakeičia naujas Rangovas dėl kitų priežasčių, negu 10.1.4 papunktyje nurodytos priežastys, arba, kai pakeitimu pakeičiamas pirkimo sutarties ar preliminariosios sutarties bendrasis pobūdis.
   3. Sutartis gali būti nutraukta Užsakovo iniciatyva ir dėl kitų, Sutarties 11.1 ir 11.2 punktuose nenurodytų priežasčių, prieš ne mažiau kaip 30 dienų raštu informavus Rangovą. Rangovas turi teisę nutraukti Sutartį ne mažiau kaip prieš 30 dienų raštu informavęs Užsakovą tik dėl svarbių priežasčių.
   4. Šalys žino ir supranta, kad jei Sutartis bus nutraukta dėl Rangovo esminio Sutarties pažeidimo, Užsakovas, vadovaudamasis VPĮ 91 straipsnio 1 dalimi, privalės viešai paskelbti apie Sutarties neįvykdymą ar netinkamą įvykdymą. Esminiu Sutarties pažeidimu bus laikomas Rangovo sutartinių prievolių įvykdymo terminų nesilaikymas, Sutarties reikalavimų neatitinkančių Darbų atlikimas.
   5. Sutarties nutraukimas nepanaikina nė vienos iš Sutarties Šalių teisės reikalauti sumokėti netesybas, numatytas šioje Sutartyje už sutartinių įsipareigojimų neįvykdymą iki Sutarties nutraukimo.
4. **Subrangovai ir jų keitimo tvarka**

12.1. Sutartyje numatytų įsipareigojimų vykdymui Rangovas subrangovo (-ų) nepasitelks.

*arba*

* 1. Sutartyje numatytų įsipareigojimų vykdymui Rangovas pasitelkia šį (-iuos) subrangovus (-us):

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | *Eil. Nr.* | *Subrangovo (-ų) pavadinimas (-ai) ir rekvizitai* | *Subrangovui (-ams) perleidžiami įsipareigojimai* | |  |  |  | |  |  |  | |

* 1. Rangovas Sutarčiai vykdyti, išskyrus Sutarties 12.3 punkte numatytą atvejį, turi pasitelkti tik tuos subrangovus, kurie numatyti Rangovo pasiūlyme.
  2. Jei sutarties vykdymo metu, subrangovai netinkamai vykdo, atsisako vykdyti arba yra nepajėgūs vykdyti įsipareigojimus, Rangovas, gavęs išankstinį Užsakovo sutikimą, gali pakeisti subrangovus.
  3. Esant būtinybei padidinti Darbų spartą, Rangovas, gavęs išankstinį Užsakovo sutikimą, gali pasitelkti papildomus subrangovus.
  4. Apie subrangovų keitimą ir/ar papildomų subrangovų pasitelkimą Rangovas turi iš anksto raštu informuoti Užsakovą, nurodydamas subrangovų pakeitimo ir/ar papildomų subrangovų pasitelkimo priežastis, būsimus subrangovus ir pateikti jų atitikimą pirkimo sąlygose nustatytiems kvalifikacijos reikalavimams pagrindžiančius dokumentus. Užsakovui sutikus, subrangovų keitimas įforminamas abiejų Sutarties Šalių pasirašomu susitarimu. Šis susitarimas tampa neatskiriama Sutarties dalimi.
  5. Subranga nesukuria sutartinių santykių tarp Užsakovo ir subrangovo. Rangovas atsako už savo subrangovų veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas subrangovas, neatleidžia Rangovas nuo jokių jo įsipareigojimų pagal Sutartį.
  6. Siekiant užtikrinti tinkamą sutarties vykdymą, Užsakovas turi teisę reikalauti, kad esmines užduotis atliktų pats pasiūlymą pateikęs Rangovui, neperduodant tų užduočių subrangovams.
  7. Jei Rangovas sudaro subrangos sutartį be Užsakovo sutikimo, Užsakovas turi teisę nutraukti Sutartį.
  8. Jei Užsakovas turi pagrįstų įtarimų, kad subrangovas yra nekompetentingas vykdyti nustatytas pareigas, jis gali reikalauti Rangovo nedelsiant surasti kitą subrangovą, kuris turėtų tinkamą ir Užsakovui priimtiną kvalifikaciją ir patirtį, arba reikalauti, kad Rangovas pats vykdytų subrangovui perduotus sutartinius įsipareigojimus.
  9. Galimas Užsakovo tiesioginis atsiskaitymas su subrangovais.

*Jei Subrangovas nori pasinaudoti tokia galimybe*:

* + 1. Užsakovas ne vėliau kaip per 3 darbo dienas nuo informacijos apie tuo metu Rangovui žinomų subrangovų pavadinimus, kontaktinius duomenis ir jų atstovus gavimo, raštu informuoja subrangovus apie tiesioginio atsiskaitymo galimybę;
    2. Subrangovas, norėdamas pasinaudoti tiesioginio atsiskaitymo galimybe, turi pateikti raštu prašymą Užsakovui;
    3. Jei subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, pirkimo sutartį sudariusio Rangovo ir jo subrangovo;
    4. Vykdant sutartį, PVM sąskaitos faktūros, sąskaitos faktūros, kreditiniai ir debetiniai dokumentai, avansinės sąskaitos ir kiti atsiskaitymo dokumentai bus teikiami naudojant informacinę sistemą „SABIS“;
    5. Su subrangovu atsiskaitoma per 30 (trisdešimt) kalendorinių dienų nuo sąskaitos – faktūros, už Užsakovui tinkamai atliktus Darbus, pateikimo dienos. Atsiskaitoma eurais, mokėjimo pavedimu į subrangovo Sutartyje nurodytą sąskaitą. Mokėjimas laikomas įvykdytu, kai pinigai patenka į subrangovo Sutartyje nurodytą sąskaitą.
    6. Rangovas turi teisę teikti Užsakovui prieštaravimus *dėl nepagrįstų mokėjimų subrangovui.*

1. **Baigiamosios nuostatos** 
   1. Sutartis įsigalioja, kai Sutartį pasirašo abi Sutarties Šalys, ir galioja iki visiško sutartinių įsipareigojimų įvykdymo, bet ne ilgiau kaip 4 mėnesius. Darbai, numatyti Sutartyje ir jos prieduose turi būti atlikti per 90 dienų nuo Sutarties pasirašymo dienos.
   2. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą), toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą.
   3. Už šios Sutarties vykdymą atsakingi šalių atstovai:

|  |  |  |
| --- | --- | --- |
|  | Užsakovo atstovas | Rangovas (Rangovo atstovas) |
| Vardas, pavardė |  |  |
| Telefonas |  |  |
| El. paštas |  |  |

* 1. Jei pasikeičia Šalies adresas ir / ar kiti duomenys, tokia Šalis turi informuoti kitą Šalį pranešdama ne vėliau, kaip prieš 10 dienų. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
  2. Sutartis sudaryta lietuvių kalba, dviem vienodą juridinę galią turinčiais egzemplioriais – po vieną kiekvienai Šaliai.
  3. Už šios Sutarties paskelbimą atsakingas asmuo yra paskirtas 2025 m. balandžio 7 d. direktoriaus įsakymu Nr. VK-515.
     1. Šią Sutartį sudaro Sutartis ir jos priedai:
     2. Techninė specifikacija (1 priedas);
     3. Darbų kiekių žiniaraštis (2 priedas).

1. **Šalių rekvizitai ir parašai:**

|  |  |  |
| --- | --- | --- |
| **UŽSAKOVAS** |  | **RANGOVAS** |
| **Priėmimo ir integracijos agentūra** |  | **Rangovo pavadinimas** |
| A. Jaroševičiaus g. 10 B, Vilnius |  | Adresas |
| Įstaigos kodas 188720365 |  | Įmonės kodas |
| PVM mokėtojo kodas |  | PVM mokėtojo kodas |
| LR Finansų ministerija (VIKSVA) |  | Banko pavadinimas |
| Banko kodas 40100 |  | Banko kodas |
| A/S Nr. LT70 4040 0636 1000 1128 |  | A/S Nr. |
| Tel. (+370 349) 73377 |  | Tel. |
| Faks. (+370 349) 73377 |  | Faks. |
| El. p. [info@piia.lt](mailto:info@piia.lt) |  | El. p. |
|  |  |  |
| Direktorius |  | Pareigų pavadinimas |
| Gediminas Pocius |  | Vardas pavardė |
| *(parašas)* |  | *(parašas)* |
| A. V. |  | A. V. |
|  |  |  |